Sep 03,2017
మైసూర్‌కు మొదలైన ట్రూ'జెట్‌' సేవలు
హైదరాబాద్‌ : రీజినల్‌ ఎయిర్‌లైన్స్‌ కంపెనీ ట్రూజెట్‌ కొత్తగా హైదరాబాద్‌ నుంచి మైసూర్‌కు విమాన సేవలను ప్రారంభించినట్లు ప్రకటించింది. రీజినల్‌ కనెక్టివిటీలో పథకం ఉడాన్‌లో భాగంగా ఈ సేవలను విస్తరించినట్లు ఆ సంస్థ పేర్కొంది. ఇది వరకే ఉడాన్‌ పథకంలో భాగంగా నాందేడ్‌, కడప కేంద్రాలకు కనెక్టివిటీని అందిస్తున్న తాము ప్రస్తుతం మైసూర్‌కు సేవలను అందుబాటులోకి తెచ్చినట్లు టర్బో మెగా ఎయిర్‌వేస్‌ మేనేజింగ్‌ డైరెక్టర్‌ వంకాయలపతి ఉమేష్‌ తెలిపారు. పెద్ద మెట్రోలకు విస్తరణ లక్ష్యంలో భాగంగా మైసూర్‌ను ఎంచుకున్నామ న్నారు. ఇది తమ స్థూల వృద్ధికి దోహదం చేయనుందని ఆయన విశ్వాసం వ్యక్తం చేశారు. ఈ రీజినల్‌ ప్రాంతాల మధ్య కేంద్ర ప్రభుత్వం విమాన ఛార్జీలను రూ.2,500గా నిర్ణయించిన విషయం తెలిసిందే.
మీ స్నేహితులకు రికమెండ్ చెయ్యండి